8 771 387 78 78

780220301997

ШЫНПЕЙІС Сәкен Пернебайұлы,

М.Әуезов атындағы жалпы білім беретін мектебінің

дене шынықтыру пәні мұғалімі.

Түркістан облысы, Отырар ауданы

**ДЕНЕ ШЫНЫҚТЫРУ ЖӘНЕ СПОРТ**

Дене шынықтыру және спорт - бұл адамдардың оптималды физикалық даму, қоғамдық белсенді тұлғаны сипаттайтын рухани және адамгершілік қасиеттерді қатар тәрбиелейтін қабілеттермен байланысты және әр адамға тән физикалық қасиеттерді жан-жақты жетілдіру мүмкіндігін іске асыру; осының негізде қоғамның әрбір мүшесінің жемісті еңбек пен басқа да қоғамдық маңызды қызмет түрлеріне дайындығын қамтамасыз ету.

Осы саладағы маман дене шынықтыру саласында жұмыс істеу үшін толық білім мен дағды кешеніне ие болады. Бұл әртүрлі қызмет түрлері дегенді білдіреді. Олардың барлығы адам мүмкіндіктерін барынша пайдалану үшін танып білуге бағытталған. Сонымен қатар кәсіби маман салауатты өмір салтын насихаттауға ықпал етеді. Ол халықтың бойына жалпыадамзаттық құндылықтарды дарытады. Сондықтан оқу процесінде әртүрлі саладағы: жаратылыстану және экономикалық, әлеуметтік және гуманитарлық пәндерді меңгеру қажеттігі туындайды. Нәтижесінде білім алушылар алған білімдерін тек практикалық бағытта ғана емес, сонымен қатар білім беру, зерттеу, ұйымдастыру бағытында да қолдана алатын болады.

Осы бағыт бойынша болашақта жоғары білім алуға болады.

«Дене шынықтыру және спорт» мамандығы бірнеше бағыт бойынша кәсіби мамандарды дайындайды:

- дене шынықтыру нұсқаушысы;

- дене шынықтыру мұғалімі;

- спорт түрлері бойынша жаттықтырушы-оқытушы;

- бейімдік дене шынықтыру мұғалімі;

- дене тәрбиесі қолданбалы бакалавры.

Дене шынықтыру мұғалімдері, спорт жаттықтырушылары, нұсқаушылар және спорт қызметшілері білім беру ұйымдарында білім алушыларды дене шынықтыруға оқытуды жоспарлайды және жүзеге асырады, сондай-ақ әуесқой және кәсіби спортшылармен олардың спорттық жетістіктерін жақсарту, спорттағы бұқаралық шараларға қатысуға жәрдемдесу үшін жұмыс жасайды, жекелеген спортшылар мен командалардың спорттық жетістіктері мен нәтижелері тіркелетін құжаттаманы ресімдейді, сондай-ақ белгіленген қағидаларға сәйкес спорттық шараларды дайындау және өткізу кезіндегі міндеттерді ұйымдастырады және орындайды.

Олардың міндеттеріне мыналар жатады:

- білім алушылардың жасын, дайындығын, жеке және психофизикалық ерекшеліктері мен мүдделерін ескере отырып, білім беру бағдарламасына сәйкес оқу процесін жоспарлау және жүзеге асыру;

- сайыс кестелері мен бағдарламаларын әзірлеу, жоспарлау және үйлестіру;

- чемпионаттар мен басқа да спорттық жарыстарды ұйымдастыруды және өткізуді дайындау;

- спортшыларды немесе командаларды жарыстарға немесе ойындарға ынталандыру және дайындау;

- ойын немесе спорттық шаралар кезінде спортшылар мен ойыншылардың іс-әрекеттерін, бәсекелестік стратегиялары мен ойын жоспарларын әзірлеу;

- спортшылардың техникалары мен өнер көрсетулерін қадағалау және талдау, болашақта жетілдірулерді қажет ететін бағыттарды анықтау;

- ойынның аяқталу уақытын бақылау және іс-шаралар мен жарыстар кезінде есеп жүргізу;

- спортшылардың жарыста өнер көрсетуіне төрешілік ету, ұпай беру, құқық бұзушылықтар үшін айыппұл салу және нәтижелерді анықтау;

- бұқаралық ақпарат құралдарымен және демеушілермен өзара әрекеттестікті ұйымдастыру;

- спорттық шотты, басқа да спорттық рекордтар мен жетістіктерді тіркеу;

- спорт жарыстарының ережелері мен допингке қарсы ережелердің сақталуын бақылау;

- дене шынықтыру мен спортты насихаттау бойынша шараларды жоспарлау және өткізу.